ปัจจัยความเสี่ยง

1.  ปัจจัยความเสี่ยงจากการกู้ยืมเงินระยะสั้น

  บริษัทฯมีอัตราส่วนของเงินกู้ยืมระยะสั้นสูง
  ซึ่งจะทำให้บริษัทฯอาจจะต้องเผชิญกับปัญหาเรื่องอัตราดอกเบี้ยหรือสภาพคล่องในอนาคต
  อย่างไรก็ตาม บริษัทฯได้ออกหุ้นกู้แปลงสภาพ สัญญา 3 ปี
  เพื่อช่วยในการกระจายความเสี่ยงของบริษัทฯ และเพิ่มความแข็งแกร่งให้แก่งบดุลของบริษัทฯด้วย

2.  ปัจจัยความเสี่ยงจากความผันผวนของอัตราแลกเปลี่ยน

  ตั้งแต่ประเทศไทยได้นำระบบอัตราแลกเปลี่ยนแบบลอยตัวมาปฏิบัติ
  ทำให้เกิดความผันผวนในค่าเงินบาทซึ่งตรงข้ามกับเงินดอลล่าร์ที่มีเสถียรภาพมากกว่า
  ส่งผลกระทบต่อยอดขายและกำไรของบริษัทฯอย่างมีนัยสำคัญ
  เนื่องจากบริษัทฯมีการนำเข้าวัตถุดิบในการผลิต และมีรายรับจากการส่งออก
  ซึ่งบริษัทฯได้ใช้นโยบายการป้องกันความเสี่ยงเพื่อให้รายรับและรายจ่ายสอดคล้องกัน
  โดยการใช้ดอลลาร์สหรัฐหน่วยเงินตราหลักในการซื้อขาย

 3. ปัจจัยความเสี่ยงจากการขาดแคลนแรงงานที่มีความเชี่ยวชาญพิเศษ

  ปัจจุบัน อุตสาหกรรมอีเล็คโทรนิคส์มีการเติบโตค่อนข้างสูง จึงมีความจำเป็นที่บริษัทฯ
  จะต้องมีบุคลากรที่มีความเชี่ยวชาญพิเศษ เช่น วิศวกร
  ซึ่งบุคลากรประเภทนี้มีจำกัดในประเทศและอาจมีการย้ายงานซึ่งอาจเกิดปัญหากับบริษัทฯได้
  บริษัทฯจึงได้ตัดสินใจลงทุนที่ประเทศจีน และนำวิศวกรจากประเทศจีนมาทำงาน
  และฝึกฝนความชำนาญให้กับวิศวกรไทย ด้วยต้นทุนที่ต่ำกว่าเมื่อเทียบกับวิศวกรจากประเทศไต้หวัน
  และเกาหลี

4.  ปัจจัยความเสี่ยงจากค่าจ้างแรงงานที่สูงขึ้น

  ค่าจ้างแรงงานมีแนวโน้มที่สูงขึ้นตามการพัฒนาฝีมือ และทักษะของแรงงาน
  และการเติบโตทางเศรษฐกิจของชาติ
  การเพิ่มขึ้นของค่าจ้างแรงงานอาจกระทบต่อต้นทุนการผลิตของบริษัทฯ
  อย่างไรก็ตามค่าจ้างแรงงานที่สูงขึ้นมีผลกระทบต่อต้นทุนของบริษัทฯไม่มากนัก
  เมื่อเทียบกับของประเทศจีน และไต้หวัน ในประเทศเหล่านั้นค่าจ้างแรงงานสูงถึง ร้อยละ 2
  และร้อยละ 7 ตามลำดับ ของต้นทุนการผลิต
  ดังนั้นชี้ให้เห็นว่าแรงงานไทยสามารถแข่งขันในตลาดโลกได้

5.  ปัจจัยความเสี่ยงจากการเปลี่ยนแปลงของวงจรชีวิตผลิตภัณฑ์และเทคโนโลยีในการผลิต

  วงจรชีวิตผลิตภัณฑ์อีเล็คโทรนิคส์จะเปลี่ยนแปลงตลอดเวลาเนื่องจากการคิดค้นทางเทคโนโลยี
  และมาตรฐานสินค้าอย่างต่อเนื่อง สถานการณ์นี้ทำให้ผู้ออกแบบผลิตภัณฑ์ต้องตื่นตัว
  และทันต่อเหตุการณ์ตลอดเวลา
  อย่างไรก็ตามบริษัทฯดำเนินกิจการโดยการรับจ้างผลิตดังนั้นจึงไม่ได้รับผลกระทบต่อสถานการณ์นี้มากนัก
  อย่างไรก็ดีสายการผลิตของบริษัทฯมีความพร้อมในการรองรับการผลิตสินค้าใหม่ๆ
  และเครื่องจักรก็สามารถปรับเปลี่ยนเพื่อรองรับเทคโนโลยีใหม่ๆ
  ซึ่งก็จะมีเครื่องจักรบางส่วนที่ต้องปรับเปลี่ยนเพื่อรองรับเทคโนโลยีด้วย

6. การแข่งขันในตลาด

การแข่งขันที่หนักหน่วงในอุตสาหกรรมอีเล็คโทรนิคส์
และการลดลงของความต้องการของผู้บริโภคในปัจจุบัน
ผู้ผลิตจึงมีความเสี่ยงจากการที่จะต้องรักษาผลกำไรให้ได้
อย่างไรก็ตามบริษัทฯก็มีกลยุทธในการกระจายความเสี่ยง ซึ่งการประหยัดต่อขนาดการผลิต
ลูกโซ่อุปทาน(Supply Chain )ที่มีประสิทธิภาพ การสร้างความสัมพันธ์อันดีต่อลูกค้า
และการปรับตัวเข้าสู่ผู้ผลิตแบบ ODM (Original Design Manufacturer) จึงทำให้บริษัทฯ
สามารถรักษาผลกำไรไว้ได้

7.  ปัจจัยความเสี่ยงด้านสงคราม

จากความไม่แน่นอนของสงครามระหว่าง สหรัฐอเมริกา และ อิรัค
ซึ่งอาจก่อให้เกิดความผันผวนของอัตราแลกเปลี่ยนเงินบาท และ เงินดอลลาร์สหรัฐ
และกระทบต่อความมั่นใจในผู้บริโภคในสหรัฐอเมริกา
แม้ว่ายอดขายของบริษัทฯส่วนใหญ่จะเป็นสกุลดอลลาร์สหรัฐ
แต่บริษัทฯได้ใช้นโยบายป้องกันความเสี่ยงเพื่อให้รายรับ และรายจ่ายสอดคล้องกัน
อย่างไรก็ดีรายได้ครึ่งหนึ่งของบริษัทฯมาจากตลาดทางเอเชีย
ดังนั้นความเสี่ยงจากการลดลงของยอดขายเนื่องจากภาวะสงครามนี้จะไม่มากนัก

 8. ปัจจัยความเสี่ยงจากสินค้าคงคลังล้าสมัย

  เนื่องจากบริษัทฯ มีการจัดเก็บสินค้าคงคลังลดลงจาก 4,836.06 ล้านบาท ณ วันที่ 31 ธันวาคม
  2543 เป็น 4,036.60 ล้านบาท ณ วันที่ 31 ธันวาคม 2544 และลดลงเท่ากับ 3,790.16
  ล้านบาท ณ 31 ธันวาคม 2545 ตั้งแต่ปี 2544
  บริษัทฯได้มีการควบคุมอย่างเข้มงวดในเรื่องของความเสี่ยงในสินค้าคงคลังล้าสมัย
  ส่งผลให้การหมุนเวียนในสินค้าคงคลังของบริษัทได้มีการพัฒนาดีขึ้น
  ดังนั้นความเสี่ยงในการประสบปัญหาสินค้าคงคลังล้าสมัยจึงลดน้อยลง

9. ปัจจัยความเสี่ยงจากการพึ่งพิงกลุ่มลูกค้าหลัก

  โดยทั่วไปธุรกิจประเภท OEM จะมีการพึ่งพิงลูกค้ารายใหญ่ไม่กี่ราย
  และไม่มีสัญญาการค้าระยะยาว สำหรับบริษัทฯเองมีลูกค้าหลักมากกว่า 10 ราย
  และก็ไม่ได้มีการทำสัญญาระยะยาวกับลูกค้ารายใด โดยมีบริษัท Hewlett Packard (HP)
  เป็นลูกค้ารายใหญ่ที่สุด ดังนั้น เพื่อลดความเสี่ยงจากการพึ่งพิงลูกค้ารายใดรายหนึ่ง
  บริษัทฯจึงได้ขยายฐานลูกค้าไปสู่กลุ่ม โทรคมนาคม และ คอมพิวเตอร์
  ดังนั้นการขยายตัวไปสู่ลูกค้ากลุ่มธุรกิจโทรคมนาคม คอมพิวเตอร์
  จึงทำให้การพึ่งพาในลูกค้ารายใดรายหนึ่งอยู่ในเกณฑ์ที่เหมาะสม

10. ความเสี่ยงจากการพึ่งพิงและการแข่งขันกับบริษัทแม่

  สามารถจำแนกได้เป็น 3 ด้านหลักๆ ดังนี้

1)  ด้านเทคโนโลยี

  เนื่องจากบริษัทฯ เป็นผู้ผลิตประเภท OEM
  ซึ่งจะผลิตผลิตภัณฑ์ตามคำสั่งผลิตของลูกค้าจึงไม่มีการพึ่งพิง เทคโนโลยีจากกลุ่ม Kinpo มากนัก
  และบริษัทฯ ได้จัดตั้งแผนกวิจัยและพัฒนาที่จะพัฒนาคุณภาพและ รูปแบบของสินค้าที่บริษัทฯ
  ทำการผลิตและสายการผลิตให้มีต้นทุนต่ำอยู่เสมอ ในขณะเดียวกันบริษัทได้
  ลงทุนในเทคโนโลยีเพื่อใช้ในการวิจัยและพัฒนาในเกาหลีและไต้หวัน
  เพื่อสร้างทักษะด้านเทคโนโลยีที่เกี่ยวข้องกับการโทรคมนาคม และผลิตภัณฑ์คอมพิวเตอร์

2)  ด้านเงินทุน

  Kinpo Electronics, Inc. ได้ชำระค่าวัตถุดิบจ่ายล่วงหน้าแก่บริษัท เป็นมูลค่าเท่ากับ
  17.50 ล้านเหรียญสหรัฐฯ ณ วันที่ 17 กรกฎาคม 2543 และบริษัทฯ ได้คืนเงิน 10
  ล้านเหรียญสหรัฐแก่ Kinpo Electronics, Inc. เมื่อวันที่ 31 ธันวาคม 2545

3)  ด้านการตลาด

  บริษัทฯ ได้ปฏิบัติต่อกลุ่ม Kinpo เป็นเสมือนลูกค้ารายหนึ่งของบริษัทฯ
  บริษัทฯต้องรักษาความสัมพันธ์ที่ดีกับกลุ่ม Kinpo และยังต้องรักษาผลกำไรของบริษัทฯด้วย
  ซึ่งการซื้อขายเป็นไปตามเงื่อนไข การค้าปกติ ผลิตภัณฑ์ที่บริษัทฯ ผลิตและจำหน่ายให้กลุ่ม Kinpo
  ได้แก่ เครื่องคำนวณอีเล็คโทรนิคส์ เครื่องโทรสาร และ Cable Modem อย่างไรก็ตาม บริษัทฯ
  มีนโยบายที่จะลดการพึ่งพิงบริษัทแม่ และทำการตลาดเองมากขึ้น ระหว่างปี 2543-2545
  อัตราส่วนของยอดขายของบริษัทแม่ลดลงอย่างต่อเนื่อง จากร้อยละ27 ,ร้อยละ15 และร้อยละ11
  ตามลำดับ ในปี 2545 ยอดขายกับบริษัทแม่เท่ากับ 3,604 ล้านบาท

 11. ปัจจัยความเสี่ยงจากบริษัทแม่มีอิทธิพลกำหนดนโยบายการบริหารงานของบริษัทฯ

  ปัจจุบัน คณะกรรมการของบริษัทฯ 5 ท่านได้รับการแต่งตั้งจากกลุ่ม Kinpo
  ทั้งนี้เพื่อให้มีความสอดคล้องเรื่องการประสานงานกับกลุ่ม Kinpo
  ในฐานะของผู้ถือหุ้นรายใหญ่ซึ่งบริษัทฯจะได้รับประโยชน์จากความเชี่ยวชาญในการบริหารงานและความสัมพันธ์อันดีที่มีต่อคู่ค้าทางธุรกิจ
  อย่างไรก็ตาม อาจส่งผลให้กลุ่ม Kinpo
  มีอิทธิพลในการกำหนดนโยบายในการบริหารงานที่มีนัยสำคัญของบริษัทฯ
  ส่วนการบริหารในระดับปฏิบัติการ บริษัทฯ และกลุ่ม Kinpo มีการแบ่งแยกกันอย่างชัดเจน
  รวมทั้งค่าใช้จ่ายที่เกิดขึ้นด้วย

  ปัจจุบันกลุ่ม Kinpo ถือหุ้นในบริษัทฯ ร้อยละ 67.63
  ของจำนวนหุ้นที่ได้จำหน่ายแล้วทั้งหมดของบริษัท กลุ่ม Kinpo
  จึงไม่สามารถควบคุมมติที่ประชุมผู้ถือหุ้นได้เนื่องจากการลงมติ

12. ปัจจัยความเสี่ยงจากการเข้ามาแข่งขันของผู้ประกอบการรายใหม่

  เนื่องจากธุรกิจ OEM เป็นธุรกิจที่มีความซับซ้อนและผู้ประกอบการรายใหม่มักจะได้การส่งเสริม
  จากภาครัฐในรูปของบัตรส่งเสริมการลงทุนโดยเฉพาะอย่างยิ่งอุตสาหกรรมอีเล็คโทรนิคส์เพื่อการส่งออก
  จึงมี ความเป็นไปได้ที่จะมีผู้ประกอบการรายใหม่เพิ่มขึ้นในอนาคตและทำให้การแข่งขันสูงขึ้น
  อย่างไรก็ตามบริษัทฯได้เตรียมมาตรการรองรับการแข่งขันที่สูงขึ้นนี้โดยการปรับปรุงเทคโนโลยีการผลิตให้มีต้นทุนที่ต่ำอยู่เสมอ
  รักษาความสัมพันธ์กับผู้จำหน่ายวัตถุดิบ ทำสัญญาการค้ากับลูกค้าบางราย
  และรักษาความสัมพันธ์อันดีกับลูกค้า ปัจจุบันและหาลูกค้าที่มีศักยภาพในการเติบโตในอนาคต
  รวมทั้งเพิ่มความยืดหยุ่นในการผลิตเพื่อให้สามารถรองรับ
  และตอบสนองความต้องการของลูกค้าได้อย่างสม่ำเสมอ

13. ปัจจัยความเสี่ยงจากความเพียงพอของเงินทุนหมุนเวียน

  จากการที่อัตราการเติบโตของมีแนวโน้มว่าจะเพิ่มขึ้นอย่างมาก
  เงินทุนหมุนเวียนมีส่วนสำคัญในการดำเนินธุรกิจ
  บริษัทฯจึงจำเป็นต้องมีการสำรองเงินทุนหมุนเวียนเพิ่มขึ้นในการจัดหาวัตถุดิบสำหรับการผลิต
  โดยเงินทุนดังกล่าวมาจาก 2 ส่วน คือ เงินทุนหมุนเวียน ภายใน และ เงินกู้ระยะสั้น ซึ่ง ณ 31
  ธันวาคม 2545 บริษัทฯ มีวงเงินกู้ (Credit Line) เท่ากับ 5,480 ล้านบาท และ 204
  ล้านเหรียญสหรัฐฯ

14. ปัจจัยความเสี่ยงจากหนี้สินที่อาจจะเกิดขึ้นในอนาคต

  ณ 31 ธันวาคม 2545 บริษัทฯมีหนี้สินที่อาจจะเกิดขึ้นจาก Letter of guarantee
  ซึ่งเป็นจดหมายค้ำประกัน การจ่ายหนี้ให้กรมศุลกากร การไฟฟ้า และการสื่อสารแห่งประเทศไทย
  จำนวน 97.42 ล้านบาท